Í Føroyum er tað serliga Landsverk, sum ger veðurmátingar kring landi, meðan útlenskir stovnar leggja fylgisveinamyndir av skýggjunum út á netið. Veðurvánir fyri okkara økið verður somuleiðis gjørt av fleiri útlenskum veðurstovnum, og fleiri teirra leggja hesa úrslit ókeypis út á internetið. Nakrar av veðurmátingunum og vánunum fáast við at trýsta her. Alduvánir Aldumátingar eru gjørdar á føroyska landgrunninum í meira enn eina fjórðingsøld, og seinni árini eru fleiri útlenskir stovnar farnir undir at gera aldukort, sum eisini fevna um føroyska landgrunnin. Seinastu árini hevur Fróðskapsetrið ment ein háloysiligan alduvánamyndil fyri innaru leiðirnar á Landgrunninum. Aldumátingar og alduvánir fáast við at trýsta her. Sjóvarfall Plottaraskipan við streymkortum og fiskimiðum, sum koyrir á vanligum teldum, vanliga nevnd HÚK skipanin, er tøk frá heimasíðuni www. mid. fo. Streymkurvar grundaðar á einari streymmáting, sum Havstovan gjørdi á Munkagrunninum í 1981, fæst fyri fylgjandi ár (trýst á árstalið): 2012, 2013, 2014, 2015, 2016, 2017, 2018, 2019, 2020. Hagfrøðikunning um sjóvarfalsrákið og alduhædd, sum er grundað á úrslit frá teldusimuleringum, eru tøk frá heimasíðuni www. streymkort. fo.